 **Fakultná nemocnica s poliklinikou Nové Zámky**

Slovenská ulica 11 A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Výzva na určenie predpokladanej hodnoty zákazky (PHZ) / s výberom dodávateľa**

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Názov verejného obstarávateľa**

*Názov:* **Fakultná nemocnica s poliklinikou Nové Zámky**

*Sídlo:* Slovenská ulica 11 A, 940 34 Nové Zámky

*IČO:* 17336112

*DIČ:* 2021068324

*IČ DPH:* SK2021068324

*Právna forma:* príspevková organizácia

*Zastúpená:* MUDr. Karol Hajnovič, riaditeľ

*Bankové spojenie:* Štátna pokladnica, Radlinského 32, 810 05 Bratislava

*Číslo účtu:* 7000540295/8180

*IBAN:* SK88 8180 0000 0070 0054 0295

*BIC/SWIFT:* SPSRSKBA

*Zápis:* register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

**Kontaktná osoba pre styk s uchádzačmi:**

* **Odbor administratívno – prevádzkových činností**

Ing. Adriana Rozsnyóová – vedúca odboru

Tel. 035/691 2166, email: adriana.rozsnyoova@nspnz.sk

* **Oddelenie verejného obstarávania:**

Darina Holubiczová

tel. 035/691 2787, email: [obstaravanie2@nspnz.sk](mailto:obstaravanie2@nspnz.sk)

**2. Predmet zákazky:**

Názov predmetu obstarávania:

**„Kancelárske, konferenčné stoličky, kreslá“**

Spoločný slovník obstarávania (CPV):

39113000-7 Rôzne sedadlá a stoličky

60000000-8 Dopravné služby (bez prepravy odpadu)

Druh: tovar

**3. Stručný opis zákazky:**

Predmetom zákazky je dodanie tovaru: **„Kancelárske, konferenčné stoličky, kreslá“** v počtoch uvedených v Prílohe č. 1 Technické požiadavky na predmet zákazky, ktorá obsahuje aj podrobné vymedzenie predmetu zákazky.

**4. Miesto a termín dodania tovaru:**

Miesto plnenia: Fakultná nemocnica s poliklinikou Nové Zámky, Slovenská 11 A, 940 34 Nové Zámky, sklad všeobecného materiálu.

Dodávateľ je povinný dodať nový, nepoužitý, nerepasovaný tovar do 14 pracovných dní od odoslania objednávky objednávateľa, ak sa zmluvné strany nedohodnú na inom termíne. Výsledkom verejného obstarávania je Rámcová dohoda na obdobie 12 mesiacov, tzn. dodávka a fakturácia predmetu zákazky sa bude uskutočňovať priebežne, počas doby plnenia zmluvy, na základe objednávok, zadaných telefonicky alebo e-mailom, podľa potrieb objednávateľa.

Celkové množstvá a druhy jednotlivých druhov tovarov sú uvedené ako predpokladané. Objednávateľ konkrétne množstvá a druhy tovaru v závislosti od svojich potrieb bližšie špecifikuje v jednotlivých objednávkach. Objednávateľ je oprávnený neodobrať celkové predpokladané množstvo tovaru, dodávateľ nemá z tohto dôvodu právo na ušlý zisk. Rámcová zmluva sa uzatvára do vyčerpania stanoveného finančného limitu, t. j. dohodnutej zmluvnej ceny alebo do lehoty uvedenej v zmluve (12 mesiacov), podľa toho, čo nastane skôr.

**5. Rozdelenie predmetu zákazky:**

Predmet zákazky nie je rozdelený na časti.

Verejný obstarávateľ vyžaduje predloženie cenovej ponuky na dodávku celého predmetu zákazky.

**6. Predpokladaná hodnota zákazky:** bude určená na základe tohto prieskumu trhu a bude určená v EUR bez DPH. Tento prieskum trhu bude zároveň aj podkladom na vybratie dodávateľa, ak predpokladaná hodnota zákazky bude menej ako 70 000 EUR bez DPH.

**Cena za predmet zákazky musí zahŕňať všetky náklady spojené s realizáciou predmetu zákazky, vrátane dopravy.**

**Ak navrhovateľ nie je platcom DPH**, uvedie navrhovanú cenu celkom v EUR. **Na skutočnosť, že nie je platcom DPH v ponuke upozorní.**

**7. Lehota a miesto na predkladanie ponúk: do 05. 08. 2022, do 10:00 hod.**

7.1 Ponuka vyhotovená v zmysle tejto výzvy a obsahujúce dokumenty a doklady podľa bodu 14 tejto výzvy sa predkladá ako elektronická ponuka prostredníctvom elektronickej platformy EVO.

7.2 Doklady a dokumenty požadované v tejto výzve sa budú predkladať v EVO. Platí, že vložené doklady a dokumenty, u ktorých sa vyžaduje podpis, budú podpísané na originálne vyhotovenom dokumente a následne naskenované, uložené do súboru pdf a takto vložené do systému EVO. Verejný obstarávateľ nevyžaduje elektronický podpis týchto dokladov a dokumentov.

7.3 Pre úspešné spracovanie a predloženie ponuky v EVO je potrebné, aby si každý záujemca, ktorý má záujem o účasť vo verejnom obstarávaní riadne preštudoval príručky na https://www.uvo.gov.sk/viac-o-is-evo/prirucky-5f7.html a pozrel videonávody na https://www.uvo.gov.sk/viac-o-is-evo/videonavody-5f9.html.

7.4 Ponuka predložená po lehote na predkladanie ponúk, t.z. rozhodujúci je dátum a čas predloženia ponuky, nebude predmetom vyhodnocovania a verejný obstarávateľ na ňu bude prihliadať ako keby nebola predložená.

7.5. Ponuka predložená iným spôsobom ako v systéme EVO (napr. poštou, e-mailom...a pod.) nebude zaradená do vyhodnocovania ponúk a verejný obstarávateľ na ňu bude prihliadať ako keby nebola predložená.

**8. Lehota viazanosti ponúk:** do 30.09.2022

**9. Jazyk ponuky:** Ponuky sa predkladajú v slovenskom jazyku, alebo v českom jazyku.

**10. Kritériá na vyhodnotenie ponúk:**

Kritériom na vyhodnotenie cenovej ponuky je **najnižšia cena v EUR s DPH za celý predmet zákazky**, bez možnosti účtovať ďalšie náklady (cestové, kopírovanie, administratívne činnosti, CD, papier a iné),

Navrhovanú cenu je potrebné rozpísať:

- jednotkové ceny v EUR bez DPH za každú položku,

- ceny celkom v EUR bez DPH za každú položku,

- cena celkom v EUR bez DPH za predmet zákazky

- výška DPH celkom za predmet zákazky v EUR

- cena celkom v EURr vrátane DPH za predmet zákazky

- prípadne uvedie, že nie je platcom DPH.

- objednávateľ si vyhradzuje právo na vyžiadanie skúšobných vzoriek.

**Ak uchádzač je platcom dane z pridanej hodnoty** (ďalej len „DPH“), navrhovanú cenu uvedie v zložení: navrhovaná zmluvná cena celkom bez DPH, DPH, cena celkom s DPH v EUR.

**Ak uchádzač nie je platcom DPH**, na túto skutočnosť v ponuke upozorní a predloží cenovú ponuku, ktorá je konečná, nemenná. Uchádzač v cenovej ponuke uvedie cenu v EUR bez DPH a cenu v EUR s DPH rovnaké a samotnú DPH nevyjadruje. Pri vyhodnocovaní uchádzača sa bude vyhodnocovať ponuka celková v EUR.

Poradie ponúk sa stanoví od najnižšej ceny po najvyššiu. Úspešným uchádzačom sa stane uchádzač s najnižšou cenou v EUR s DPH.

Vyhodnotenie ponúk sa uskutoční bez prítomnosti uchádzačov.

**11. Výsledok verejného obstarávania:**

Spôsob vzniku záväzku: rámcová dohoda.

**12. Hlavné podmienky financovania a platobné podmienky:**

Predmet zákazky sa bude financovať formou bezhotovostného platobného styku na základe faktúry s lehotou splatnosti **60** (šesťdesiat) kalendárnych dní odo dňa doručenia faktúry dodávateľa na adresu verejného obstarávateľa (t. j. objednávateľa). Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti, resp. nebude po stránke vecnej alebo formálnej stránke správne vyhotovená, má objednávateľ právo vrátiť ju dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry objednávateľovi.

Dodávateľ je povinný vystaviť faktúru do 15 dní odo dňa jeho riadneho dodania, najneskôr však do piateho pracovného dňa mesiaca, nasledujúceho po mesiaci, v ktorom bol tovar dodaný.

Postúpenie pohľadávok dodávateľa podľa § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho písomného súhlasu objednávateľa je zakázané. Právny úkon, ktorým budú postúpené pohľadávky dodávateľa v rozpore s dohodou objednávateľa a dodávateľa podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.

Akceptácia ručiteľského vyhlásenia podľa § 303 a nasl. zákona č. 513/1991 Zb. Obchodného zákonníka v znení neskorších predpisov zo strany dodávateľa je bez predchádzajúceho súhlasu objednávateľa zakázaná. Právny úkon, ktorým dodávateľ akceptuje ručiteľské vyhlásenie tretej osoby, na základe ktorého sa tretia osoba stane veriteľom objednávateľa v rozpore s dohodou dodávateľa a objednávateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy

Dodávateľ sa zaväzuje, že pohľadávky vzniknuté z tejto objednávky nepoužije ako predmet zálohu. Dodávateľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči dodávateľovi, a to pod sankciou neplatnosti takéhoto úkonu.

Predmet zákazky bude financovaný z vlastných prostriedkov verejného obstarávateľa.

**13.** **Podmienky účasti**

1. Ponuku môže predložiť fyzická osoba, právnická osoba alebo skupina takýchto osôb, ktorá na trhu dodáva tovary a poskytuje služby, ktoré sú predmetom tejto zákazky. Verejný obstarávateľ si skutočnosti overí v príslušných registroch.
2. Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku.
3. Uchádzač nemôže mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (verejný obstarávateľ si overí na UVO v registri osôb so zákazom účasti vo VO).

**14. Ponuka:**

Uchádzač predloží svoju ponuku, ktorá obsahuje:

* **Vyplnenú Prílohou č. 1 zmluvy** *(ktorá zároveň tvorí Prílohu č. 1 tejto výzvy)* **– Technické požiadavky na predmet zákazky.**

Uchádzač predkladá scany datovaných, podpísaných a opečiatkovaných dokladov. V navrhnutej cene požaduje verejný obstarávateľ zahrnúť všetky náklady. Ceny v ponuke uvedie podľa bodu 10.

**15.** **Dôvody na zrušenie Výzvy:**

Verejný obstarávateľ môže zrušiť použitý postup zadávania zákazky z nasledovných dôvodov:

- nebola predložená žiadna ponuka,

- ani jeden uchádzač nesplnil podmienky výzvy,

- zmenili sa okolnosti, za ktorých sa vyhlásilo toto verejné obstarávanie,

- ak navrhovaná cena bude vyššia ako finančný limit zákazky „ZsNH bez zverejnenia vo Vestníku t.j. do 70 000 EUR bez DPH “.

Verejný obstarávateľ nesmie uzavrieť zmluvu s uchádzačom, ktorý má povinnosť zapísať sa   
do registra partnerov verejného sektora a nie je zapísaný v registri partnerov verejného sektora alebo ktorého subdodávateľ alebo subdodávatelia, ktorí majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.

1. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečené písomne elektronickou formou cez informačný systém Elektronického verejného obstarávania (ďalej len „IS EVO“). Postup vytvorenia ponuky v zákazke:

1. Zobrazenie formulára ponuky a jeho vyplnenie,

2. Pridanie potrebných príloh ponuky,

3. Vyplnenie štruktúrovaných kritérií, ak ich verejný obstarávateľ nastavil,

4.Odoslanie ponuky verejnému obstarávateľovi.

Nové Zámky, dňa 20.07.2022

Osoba zodpovedná za verejné obstarávanie:

....................................................................

Darina Holubiczová

referent oddelenia verejného obstarávania

Schválil:

.................................................................

MUDr. Karol Hajnovič

Riaditeľ FNsP Nové Zámky

Prílohy výzvy:

Príloha č. 1: Technické požiadavky na predmet zákazky

Príloha č. 2: Návrh Rámcovej zmluvy – **k nahliadnutiu – predkladá iba úspešný uchádzač !!! do ponuky sa nepredkladá. Uchádzač predložením ponuky súhlasí s obchodnými podmienkami v Návrhu rámcovej zmluvy.**

**Príloha č. 1**

**Technické požiadavky na predmet zákazky:**

**„Kancelárske, konferenčné stoličky, kreslá“**

**Položka č. 1 - Manažérske kreslo**



* nosnosť min. 140 max. 160 kg
* výškové nastavenie
* elegantný dizajn
* kombinácia pravej kože a PVC
* ergonomicky tvarované sedadlo a operadlo
* mechanizmus Multiblock
* konštrukcia kresla je položená na päťramenný kríž z chrómovanej ocele, ktorého súčasťou je pätica koliesok, ktoré zabezpečujú jednoduchú a plynulú mobilitu kresla. Ergonomicky tvarované sedadlo a vysoké operadlo poskytujú pohodlie a oporu aj pri dlhodobom sedení. Dotykové časti kresla sú čalúnené kvalitnou pravou kožou a nedotykové časti sú potiahnuté PVC.
* toleruje vlhkú dezinfekciu povrchu
* toleruje UV žiarenie, germicíd

**Položka č. 2 - Kancelárske kreslo – sieťka**

****

* nosnosť min. 140 max. 160 kg
* výška sedu 45-53cm
* celková výška 111 - 120 cm
* Čalúnené kancelárske kreslo s otočnou sedacou plochou a nastaviteľnou výškou pomocou plynového piestu. Mesch čalúnenie. Vysoké operadlo je čalúnené membránovou sieťkou s koženkovou opierkou hlavy. V krížovej oblasti je vystužená bedrová opierka. Oceľový, pochrómovaný nosný kríž. Plastové kolieska a opierky na ruky.
* toleruje vlhkú dezinfekciu povrchu
* toleruje UV žiarenie, germicíd

**Položka č. 3 - Kancelárske kreslo – ekokoža**

****

* nosnosť min. 140 max. 160 kg
* čalúnenie: ekokoža
* anatomicky tvarovaná pohodlná kancelárska stolička
* asynchrónny mechanizmus s plynulým nastavením sedadla a operadla
* operadlo výškovo nastaviteľné rastrovou mechanikou Up-down
* vrátane plastových podpierok rúk
* plynulé nastavenie výšky plynovým piestom
* kovový chromovaný kríž
* mäkké kolieska na tvrdé podlahy, priemer 50 mm, priemer čapu 11 mm
* farba podľa dohody s objednávateľom
* toleruje vlhkú dezinfekciu povrchu
* toleruje UV žiarenie, germicíd

**Položka č. 4 - Kancelárske kreslo – látka**

****

* nosnosť min. 140 max. 160 kg
* čalúnenie: 100% Pes, mikroplyš
* anatomicky tvarovaná pohodlná kancelárska stolička
* asynchrónny mechanizmus s plynulým nastavením sedadla a operadla
* operadlo výškovo nastaviteľné rastrovou mechanikou Up-down
* vrátane plastových podpierok rúk
* plynulé nastavenie výšky plynovým piestom
* kovový chromovaný kríž
* mäkké kolieska na tvrdé podlahy, priemer 50 mm, priemer čapu 11 mm
* farba podľa dohody s objednávateľom
* toleruje vlhkú dezinfekciu povrchu
* toleruje UV žiarenie, germicíd

**Položka č. 5 – Konferenčná stolička – ekokoža**

****

* nosnosť min. 140 max. 160 kg
* čalúnenie: ekokoža
* kovová konštrukcia zváraná z oceľovej rúry ukončená krytkami
* kovová konštrukcia upravená čiernou práškovou farbou
* vnútorná výplň skeletu: plast-preglejka-molitan-látka
* široké sedadlo a operadlo umožňuje pohodlné sedenie
* možnosť stohovania (max. 12 ks)
* farba podľa dohody s objednávateľom
* toleruje vlhkú dezinfekciu povrchu
* toleruje UV žiarenie, germicíd

**Položka č. 6 – Konferenčná stolička – látka**

****

* nosnosť min. 140 max. 160 kg
* čalúnenie: ekokoža alebo 100% polyester
* kovová konštrukcia zváraná z oceľovej rúry ukončená krytkami
* kovová konštrukcia upravená čiernou práškovou farbou
* vnútorná výplň skeletu: plast-preglejka-molitan-látka
* široké sedadlo a operadlo umožňuje pohodlné sedenie
* možnosť stohovania (max. 12 ks)
* farba podľa dohody s objednávateľom
* toleruje vlhkú dezinfekciu povrchu
* toleruje UV žiarenie, germicíd

**Položka č. 7 – Kreslo**

****

* nosnosť kresla je min. 120 kg
* pevná celodrevená konštrukcia
* kreslo je po celom povrchu čalúnené eko kožou
* plastové nôžky ochránia podlahu pred poškrabaním
* farba podľa dohody s objednávateľom
* toleruje vlhkú dezinfekciu povrchu

**Uchádzač predloží ponuku s nacenením všetkých položiek (uvedeným jednotkových cien) a celkových cien – podľa bodu 10. tejto výzvy.**

|  |  |  |  |  |  |  |
| --- | --- | --- | --- | --- | --- | --- |
| P. č. | Názov | Predpokladané množstvo | Jedn. cena bez DPH | Jedn. cena s DPH | Cena spolu bez DPH | Cena spolu s DPH |
| 1. | Manažérske kreslo | 40 |  |  |  |  |
| 2. | Kancelárske kreslo - sieťka | 60 |  |  |  |  |
| 3. | Kancelárska stolička - ekokoža | 60 |  |  |  |  |
| 4. | Kancelárska stolička - látka | 30 |  |  |  |  |
| 5. | Konferenčná stolička - ekokoža | 40 |  |  |  |  |
| 6. | Konferenčná stolička - látka | 20 |  |  |  |  |
| 7. | Kreslo Cuba alebo ekvivalent - ekokoža | 50 |  |  |  |  |
|  |  |  |  |  |  |  |

|  |
| --- |
| Názov zákazky: **Kancelárske, konferenčné stoličky, kreslá** |
| Názov uchádzača: |
| Sídlo: |
| IČO: |
| DIČ: |
| IČ DPH: |
| zastúpený: |
| kontakt: |
|  |
| V dňa : |